Bjørn Helge Hansen

Bjørn Helge Hansen (født 1946) er en norsk politiker, bankmann og offentlig tjenestemann.

 Karriere 
Han ble født i Bodø og vokste opp på Svalbard. Han har også selv arbeidet i gruvene i Longyearbyen.

Fra 1968 til 1974, samtidig som han utdannet seg til bankøkonom, var han innskuddssjef i Bodø sparebank. I 1974 ble han distriktskonsulent for Nordland sparebanklag.Referat fra årsmøte i Nordland sparebanklag i Nordlands Avis 5. juni 1974.

Hansen hadde verv i Unge Høyre i Bodø og Nordland i 1960-årene. Han var formann i Bodø Høyre fra 1970Referat fra årsmøte i Bodø Høyre i Nordlandsposten 12. oktober 1970, s. 4. til 1974 og medlem av Bodø bystyre fra 1975 til 1979.Valgresultat for Bodø i Nordlands Framtid 18. september 1975.Intervju i Nordlands Framtid 31. august 1978, s. 2.

I 1979 ble han banksjef i Hemnes sparebank og flyttes til Hemnesberget. Han var også medlem av Hemnes kommunestyre fra 1984 til 1990.Valgresultat for Hemnes i Rana Blad 15. september 1983.

I 1991 ble Hansen ansatt som sekretariatsleder/daglig leder i Helgeland regionråd og flyttet til Sandnessjøen. Han har også vært engasjert som daglig leder i Helgeland veiutvikling. Han ble pensjonist i 2008.Artikler i Helgelands Blad 14. mars 2007, Helgeland Arbeiderblad 3. januar 2008 og Helgelands Blad 15. september 2008.

Han var medlem av Alstahaug kommunestyre fra 2011 til 2015, og i 2015 ble han leder i Nordland fylkes eldreråd.

Hansen har hatt en rekke verv i idrett, frivillighet, kirken og offentlig virksomhet.

 Referanser 

Kategori:Høyre-politikere i Bodø
Kategori:Lokalpolitikere i Hemnes
Kategori:Lokalpolitikere i Alstahaug
Kategori:Høyre-politikere i Nordland
Kategori:Norske bankfolk
Kategori:Norske gruvearbeidere
Kategori:Personer med tilknytning til Svalbard
Kategori:Personer fra Bodø kommune